04/12/2009 | Administración LocalMunicipal
Sada
Secretaría
III Festival de Curtas de Sada 2010

ANUNCIO Mediante resolución da Alcaldía de data 17 de novembro de 2009, prestouse aprobación ás seguintes Bases do? III Festival Galego de Curtas, Sada 2010?: ARTIGO 1. OBXECTO. O Festival de Curtas de Sada é unha cita que pretende ser un escaparate para o audiovisual galego. Naceu como un proxecto que podía servir como unha nova plataforma para dar a coñecer os traballos de diferentes realizadores galegos dentro do formato das curtametraxes, impulsando así a creación artística audiovisual e a cultura do cine na nosa localidade e na Comunidade Autónoma en xeral. Por outra banda, o Festival de Curtas de Sada pretende achegar o mundo do audiovisual ós cidadáns da vila, a través da proxección de curtas actuais seleccionadas e da posibilidade de coñecer, da man dos propios directores e actores, as claves do seu traballo. É, por tanto, un proxecto con clara vocación cultural que pretende favorecer tanto o traballo das persoas e entidades involucradas no proceso creativo, como o achegamento da cultura á maior poboación posible. Por último podemos destacar o interese turístico da proxección da imaxe de Sada a través do mundo audiovisual, unida á difusión das curtas premiadas. ARTIGO 2. ORGANIZACIÓN. A Comisión Organizadora estará formada por 2 membros da Concellaría de Cultura do Concello de Sada, 1 actor e 1 director de cine, todos eles Galegos. ARTIGO 3. PARTICIPANTES. Poderán participar todos aqueles que petenzan ou teñan a súa residencia no territorio da Comunidade Autónoma de Galicia (acreditado coa copia do D. N. I.). ARTIGO 4. NORMAS DE PARTICIPACIÓN.1. Poderán optar ós premios os traballos rodados tanto en 35 mm. Como en vídeo-dixital.2. As obras presentadas terán que ser enviadas en soporte vídeo-dixital (DVD). 3. A duración non excederá en ningún caso dos 20 min. (créditos non incluidos). 4. A temática do certame é libre.5. Non poderán presentarse máis de dous traballos por persoa.6. As copias dos traballos deberán de proceder directamente do master. A falta de calidade técnica xustificará a exclusión do traballo presentado.7. As produccións audiovisuais presentadas ao certame deben acompañarse como mínimo do seguinte material de promoción: § Cartaz da película. § Fotos da curtametraxe. § Unha fotografía do director. § Currículo do director.8. As obras presentadas deberán ir acompañadas da súa correspondente ficha técnica e da ficha de inscrición (anexos 1 e 2) na que todos os campos a cubrir son obligatorios. A data de producción deberá ser posterior ao 1 de xaneiro do 2007.9. As curtas seleccionadas serán emitidas a partir do día 20 de abril do 2010 (en locais e espazos do Concello e na Casa da Cultura Pintor Lloréns). A Gala de Clausura e a entrega de premios será o día 24 de abril. En cada proxección deberá estar presente polo menos un membro do equipo que realizou a curta para facer unha breve introducción e explicación da mesma.10. Na Gala de Clausura é obrigado que esté presente algún dos membros das curtas finalistas.11. En canto ás responsabilidades legais, o concursante será o único responsable da súa curtametraxe. A organización do festival declina toda responsabilidade sobre a curta e o seu contido (imaxes e sons doutros autores) no participante.12. O material enviado ao inscribirse non será devolto.13. A participación neste certame supón a aceptación plena destas bases. ARTIGO 5. INSCRICIÓN.1. As inscricións serán realizadas polo director da obra presentada ao certame. A obra deberase acompañar da ficha de inscrición (anexo 1) e da ficha técnica (anexo 2). 2. Os traballos poderán presentarse en persoa no Rexistro do Ilmo. Concello de Sada. Tamén se poderán presentar no rexistro de calquera órgano administrativo pertencente á Administración Xeral do Estado, no de calquera Administración da Comunidade Autónoma, ou nas oficinas de Correos. Nestos últimos casos, deberán ser logo enviados por correo postal, dirixidos a: III FESTIVAL CURTAS DE SADA 2010. Ilmo. Concello de Sada. Avenida da Mariña nº25. CP 15160 Sada, A Coruña. (O horario do Rexistro do Concello de Sada é de luns a venres de 9:00h. a 14:00h., e os sábados de 9:00h. a 13:00h.). 3. Os gastos de envío correrán a cargo do participante. O certame non se fará responsable dos danos ou perdas dos vídeos, nin atenderá os traballos que non veñan acompañados da documentación requerida (fichas de inscrición). 4. A organización resérvase o dereito a quedar coa copia enviada da curtametraxe, coa finalidade de destinala a arquivo, promoción, propaganda do festival e proxeccións sen ánimo de lucro (previo aviso aos realizadores). ARTIGO 6. PRAZO. O prazo límite de entrega será o 1 de marzo do 2010, antes das 14:00 horas. ARTIGO 7. SELECCIÓN. O comité de selección dará a coñecer no taboleiro de anuncios do Concello, na páxina web do Concello (www.concellodesada.com) e na páxina oficial do festival o día 5 de abril de 2010 os traballos seleccionados para formar parte do concurso. ARTIGO 7. XURADO. A organización proporá un xurado que designará a Alcaldía do Concello de Sada. Estará formado por sete membros, entre representantes do Concello de Sada e profesionais e personalidades relevantes do sector audiovisual. ARTIGO 8. PREMIOS.1. Outorgarase un premio de 500? á mellor curtametraxe de ficción.2. Outro premio de 500? para a mellor curtametraxe de animación.3. Concederase un premio de 500? como? premio especial do público?. 4. Outorgaranse os seguintes premios técnicos, consistentes en diplomas, ós seguintes conceptos: · Mellor guión. · Mellor montaxe. · Mellor banda sonora. · Mellor actriz. · Mellor actor. · Mellor son. · Mellor director. · Mellor deseño gráfico.5. IMPORTANTE: os gañadores deberán presentar nun prazo de 15 días un certificado do número de conta bancaria no que se lles ingresará o premio.- Sada, 24 de novembro de 2009 O Alcalde Asdo.: Abel López Soto